als_Latn dik_Latn sag_Latn
Asport – Në kuadër të rinovimit të përfaqësueses U-19 më datë 21-22 Janar, Federata Shqiptare e Futbollit do të zhvillojë seleksionimet me lojtarë të datëlindjes 1996. Seleksionimi do të zhvillohet ne kompleksin e ekipeve kombëtare në Kamëz nga trajneri i kësaj grupmoshe Foto Strakosha. FSHF përmes një njoftimi ka bërë të ditur se insitucioni më i lartë i futbollit do t’u japë mundësinë të provohen të gjithë lojtarëve të rinj të formuar jashtë Shqipërisë, të cilët mendojnë dhe besojnë se mund të jenë pjesë e kombëtares U-19.
Kandidatët e interesuar mund të paraqiten në kompleksin e ekipeve kombëtare në Kamëz me shpenzimet e tyre, ndërsa ata që do ta kalojnë provën do të kenë mundësi të marrin pjesë në aktivitetet e mëtejshme të përfaqësueses U-19. Qëllimi final është përzgjedhja e lojtarëve më të mirë dhe krijimi i ekipit që do të përfaqësojë Shqipërinë në “Raundin Kualifikues” të Europianit që do të zhvillohet në Nëntor të 2014, në Portugali, përfundon njoftimi i FSHF-së.
You must be logged in to post a comment Login
als_Latn als_Latn eng_Latn